《和韵》
明代·王伯稠

春风千里忆佳期，镜里空怜玉树姿。
惊梦暗憎鹦鹉唤，避人偷树伯劳词。
月窥翠幌愁相语，花入珠帘恨自知。
争信文园憔悴客，渐宽腰带鬓如丝。

作者简介：苏州府昆山人，字世周。少随父入京师，为顺天府诸生。在京见城阙戚里之盛，辄有歌咏，号神童。东归后闲居僧舍，常经月不窥户。诗名大噪，好事者争相传写。